text: Påskefrokost? Hellere fiske
  06 april 2012 kl. 16.26
  Flere end 200 lystfiskere ville i dag hellere deltage i en fiskekonkurrence i Aabenraa i regn og blæst end spise påskefrokost.
  Omkring 200 lystfiskere trodsede i dag regnen og kastede sig ud i konkurrencen om, hvem der kunne fange den største fisk, da Sportsfiskerforeningen Aabenraa holdt sin årlige "ørreddag". 
  Og der er ifølge biologerne ørreder nok - men ovenpå dagens strabadser er lystfiskerne ikke helt sikre.
  Sidste år kunne Sportsfiskerforeningen Aabenraa kun uddele 6 ud af 20 præmier til hav-ørredfiskerne, fordi fiskene var for små.
  En helt ny bestandsanalyse viser ellers, at bestanden reproducerer sig selv som den skal. og man er foreløbigt holdt inde med at sætte ørreder ud i havet.
  Konkurrencen har været afholdt siden 1966.
  